En Kvinde fra Skagen skal mandag for retten, hvor hun er tiltalt for at have misbrugt sin datter, som nu er 11 år. Misbruget fandt sted fra juni 2012 til oktober 2014, hvor kvinden boede i Skagen med en mand. Hun er blandt andet tiltalt for at have stået uden for toiletdøren på færgen til Kristiansand og Gøteborg og holde vagt, alt imens manden hun boede med, tiltvang sig samleje med datteren. Ifølge pigen gav moderen hende et håndklæde med ind på toilettet, som hun kunne bruge under samlejet. I en videoafhøring forklarer pigen, at hun var på tur med Ærøfærgen sammen med moderen og manden, som moderen boede med. Pigen fortæller på videoafhøringen, at hun var ude på handicaptoilettet, hvor hun tog alt tøjet af, hvorefter manden og en eller måske to andre mænd, havde samleje med hende. Byretten finder pigens forklaring om blandt andet handicaptoilettets udstyr så præcist, at der ikke kan være tale om, at hun har opdigtet historien. Det er ikke første gang, moderen er tiltalt for at have været med til at misbruge sin datter. I december 2015 blev moderen nemlig idømt otte års fængsel for tilsvarende misbrug af datteren. Det var imens hun boede i Skagen med en anden mand, end ham der forulempede pigen på Ærøfærgen. Han fik syv års fængsel for misbruget. Den tiltalte mor har ifølge anklageskriftet flyttet meget rundt på flugt for de sociale myndigheder. Hun har fem voksne børn og så den forurettede pige, som er født i 2005. Datteren blev akut tvangsanbragt hos en plejefamilie i oktober 2014, hvor hun fortalte om misbruget. Moderen og manden, der havde samleje med pigen på Ærøfærgen, skal for Retten i Vestre Landsret i Aalborg mandag. Sagen kører frem til onsdag i denne uge.

Opsummering:
Moderen er blandt andet tiltalt for at holde vagt foran en toiletdør, alt imens hendes sambo forulempede hendes datter.